
	Seletuskiri Hiiumaa Vallavalitsuse korralduse „Projekteerimistingimuste andmine (Tamme, Kassari küla)“ juurde
	

	

	


Hiiumaa Vallavalitsuse korraldusega antakse projekteerimistingimused Kassari külas asuvale Tamme kinnistule (katastritunnus 36802:003:1560, pindala 20723,0 m², sihtotstarve maatulundusmaa 100%) püstitatavate elamu ja abihoonete projekteerimiseks detailplaneeringu koostamise kohustusega alal.
Huvitatud isik esitas 02.08.2026 ehitisregistri kaudu taotluse projekteerimistingimuste saamiseks.
Tamme kinnistu on ca 2 ha suurune maatulundusmaa 100% sihtotstarbega hoonestatud kinnistu. 
[bookmark: _Hlk205285353]Projekteerimistingimused antakse planeerimisseaduse § 125 lg 5 alusel, mille kohaselt võib kohaliku omavalitsuse üksus lubada detailplaneeringu koostamise kohustuse korral detailplaneeringut koostamata püstitada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui: 1) ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi; 2) üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste andmise aluseks olevad tingimused, ning ehitise püstitamine ei ole vastuolus üldplaneeringus määratud muude tingimustega.
Projekteerimistingimuste andmisel on tagatud, et ehitised sobivad mahuliselt ja otstarbelt piirkonna väljakujunenud keskkonda ning arvestavad sealhulgas piirkonna hoonestuslaadi. Üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste andmise aluseks olevad tingimused ning ehitiste püstitamine ei ole vastuolus ka üldplaneeringus määratud muude tingimustega.
Planeerimisseaduse § 125 lg 6 alusel määrab kohaliku omavalitsuse üksus käesoleva paragrahvi lg 5 sätestatud juhul ehitusseadustiku § 26 lg 4 nimetatud tingimused.
Projekteerimistingimustega määratakse ehitusseadustiku (edaspidi EhS) § 26 lg 4 kohaselt hoone või olulise rajatise:  1) kasutamise otstarve; 2) suurim lubatud arv maa-alal; 3) asukoht; 4) lubatud suurim ehitisealune pind; 5) kõrgus ja vajaduse korral sügavus; 6) arhitektuurilised, ehituslikud ja kujunduslikud tingimused; 7) maa- või veealal asuvate ehitiste teenindamiseks vajaliku ehitise võimalik asukoht; 8) ehitusuuringu tegemise vajadus; 9) haljastuse, heakorra ja liikluskorralduse põhimõtted; 10) lammutamise tähtaeg.
EhS § 28 lg 1 sätestab, et projekteerimistingimused annab kohaliku omavalitsuse üksus, kui seaduses ei ole sätestatud teisiti. Hiiumaa Vallavolikogu 21.12.2023 määruse nr 55 „Õigusaktidega kohaliku omavalitsuse üksuse pädevusse antud ülesannete delegeerimine“ § 2 kohaselt on volikogu delegeerinud antud ülesande täitmise Hiiumaa Vallavalitsusele.
EhS § 31 lg 1 kohaselt otsustab pädev asutus projekteerimistingimuste andmise menetluse korraldamise avatud menetlusena. Projekteerimistingimuste andmine avatud  menetlusena tuleb korraldada ehitusseadustiku § 27 nimetatud juhul.  

09.09. kuni 21.09.2026 korraldati ehitisregistris projekteerimistingimuste avalik väljapanek.

Pilvi Post
ehitusspetsialist 
